ರೈಲು ಪ್ರವಾಸಿಗರಿಗೆ ಗುಡ್ ನ್ಯೂಸ್: ಓಡಾಟಕ್ಕೆ ಸಿದ್ಧವಾಗಿದೆ ಐಷಾರಾಮಿ ʼಸುವರ್ಣ ರಥʼ, ಬುಕ್ಕಿಂಗ್ ವಿವರ ಇಲ್ಲಿದೆ..! ಡಿಜಿಟಲ್ ಡೆಸ್ಕ್: ಐಷಾರಾಮಿ ರೈಲು ಗೋಲ್ಡನ್ ಚಾರಿಯಟ್ ಮತ್ತೊಮ್ಮೆ ಹಳಿಮೇಲೆ ಚಲಿಸಲು ಸಿದ್ಧವಾಗಿದೆ. ಶೀಘ್ರದಲ್ಲೇ ನೀವು ಅದರಲ್ಲಿ ಪ್ರಯಾಣಿಸ್ಬೋದು. ಹೌದು, ಕರ್ನಾಟಕ ರಾಜ್ಯ ಪ್ರವಾಸೋದ್ಯಮ ಅಭಿವೃದ್ಧಿ ನಿಗಮ ಕೆಎಸ್ ಟಿಡಿಸಿ ಸುವರ್ಣ ರಥವನ್ನ ಪ್ಯಾಡಿಡ್ ಪೀಠೋಪಕರಣಗಳು, ನವೀಕೃತ ಕೊಠಡಿಗಳು ಮತ್ತು ಸ್ನಾನಗೃಹಗಳು, ಹೊಸ ಲಿನೆನ್ ಮತ್ತು ಕಟ್ಲೇರಿಗಳಿಂದ ಅಲಂಕರಿಸಲಾಗಿದೆ. ಈ ಐಷಾರಾಮಿ ರೈಲಿನಲ್ಲಿ ವೈಫೈ ಸೌಲಭ್ಯವಿರುವ ಸ್ಮಾರ್ಟ್ ಟಿವಿ ಕೂಡ ಇದೆ. ಇದು ಕೆಎಸ್ ಟಿಡಿಸಿ ಯಿಂದ ಕಾರ್ಯನಿರ್ವಹಿಸುತ್ತಿದ್ದು, ಪ್ರಯಾಣಿಕರ ಕೊರತೆಯಿಂದ ಕಳೆದ ವರ್ಷ ತಾತ್ಕಾಲಿಕವಾಗಿ ಈ ರೈಲು ತನ್ನ ಸಂಚಾರ ಸ್ಥಗಿತಗೊಳಿಸಲಾಗಿತ್ತು. ಐಆರ್ ಸಿಟಿಸಿ ರೈಲಿನ ಒಳಾಂಗಣವನ್ನು ನವೀಕರಿಸಿಕೊಂಡು ಕೆಲಸ ಮಾಡುವ ಜವಾಬ್ದಾರಿ ವಹಿಸಿಕೊಂಡಿತ್ತು. ಕೊರೊನಾ ಸಾಂಕ್ರಾಮಿಕ ರೋಗವನ್ನ ಗಮನದಲ್ಲಿಟ್ಟುಕೊಂಡು, IRCTC ರೈಲು ಪ್ರಯಾಣದ ಸಮಯದಲ್ಲಿ ಎಲ್ಲಾ ಪ್ರಯಾಣಿಕರು ಮತ್ತು ಸಿಬ್ಬಂದಿಯ ಆರೋಗ್ಯ ಸುರಕ್ಷತೆಗೆ ಕೆಲವು ಸುರಕ್ಷತಾ ಮಾನದಂಡಗಳನ್ನು ನಿಗದಿಪಡಿಸಿದೆ. ಈ ಪ್ಯಾಕೇಜ್ 6 ರಾತ್ರಿಮತ್ತು 7 ದಿನಗಳ ಕಾಲ ಇರುತ್ತದೆ. ಐಆರ್ ಸಿಟಿಸಿ ಪ್ರಕಾರ, ಈ ಪ್ರವಾಸವು 2021ರ ಜನವರಿಯಿಂದ ಆರಂಭವಾಗಲಿದ್ದು, ಮಾರ್ಚ್ 2021ರವರೆಗೆ ನಡೆಯಲಿದೆ. ಬೆಂಗಳೂರಿನಿಂದ ಈ ಪ್ರವಾಸ ಆರಂಭವಾಗಲಿದ್ದು, ತಮಿಳುನಾಡು, ಕರ್ನಾಟಕ ಹಾಗೂ ಕೇರಳದ ಇತರ ಮಾರ್ಗಗಳ ಮೂಲಕ ಹಾದು ಹೋಗುತ್ತದೆ. ಲಕ್ಸುರಿ ರೈಲಿನ ಅಧಿಕೃತ ವೆಬ್ ಸೈಟ್ ಮೂಲಕ ಟಿಕೆಟ್ ಗಳನ್ನು ಬುಕ್ ಮಾಡಬಹುದು.